Demi-Leigh Tebow

Si Demi-Leigh Tebow; née Nel-Peters (ipinanganak noong 28 Hunyo 1995) ay isang Timog-Aprikanang modelo at beauty pageant titleholder na kinoronahan bilang Miss Universe 2017. Si Nel-Peters ang ikalawang babaeng Timog-Aprikana na nanalo bilang Miss Universe. Siya ay nakoronahan din bilang Miss South Africa 2017.

 Buhay at pag-aaral 
Si Demi-Leigh Nel-Peters ay ipinanganak noong 28 Hunyo 1995 sa Sedgefield, Western Cape, Timog Aprika sa mga magulang na sina Bennie Peters at Anne-Marie Steenkamp. Ang kanyang kapatid sa ama na si Franje ay may cerebellar agenesis, at sinabi ni Nel-Peters na siya ang pinakamahalagang motivator sa kanyang buhay. Namatay si Franje noong 4 Mayo 2019, na kinumpirma ni Nel-Peters sa kanyang Instagram.

Nagtapos si Nel-Peters sa Pamantasang North-West noong Marso 2017, ilang araw bago manalo bilang Miss South Africa 2017. Siya ay matatas sa parehong Ingles at Afrikaans.

 Mga paligsahan ng kagandahan 

 Miss South Africa 2017 
Nagsimulang sumali sa mga patimpalak ng kagandahan si Nel-Peters nang kumatawan siya sa lalawigan ng Western Cape sa Miss South Africa 2017 kung saan siya ay nanalo. Bilang Miss South Africa 2017, may karapatang lumahok si Nel-Peters bilang kinatawan ng Timog Aprika sa Miss World 2017 at Miss Universe 2017, ngunit dahil magkatapat ang petsa ng dalawang patimpalak, siya ay pinadala lamang sa Miss Universe 2017 na naganap sa Las Vegas, Nevada.

 Mga sanggunian 

 Panlabas na kawing 
 Opisyal na website

Kategorya:Nabubuhay na mga tao
Kategorya:Ipinanganak noong 1995